sv nl en de nb en en fr de es en de sv en en en en fr en en da en da da da da da da da da da da da da da da da da da da da da en en en en en
Kunst ConTainer I Anita Berntsen - Om mig
Anita: Det varierer en del, alt efter lysten, som er den bedste drivkraft.
Jeg har en affinitet for blomster, jeg elsker blomster, at se dem, få dem til at vokse. I min haven hersker der fuldkommen anarki, mine roser overtager hvert år føringen.
En af mine klareste barndomserindringer er en leg med mælkebøtter. Jeg havde en spand vand og kunne få dagevis til at gå med at dele mælkebøttestangen og lægge dem i vand, de drejer sig i spiralform, således opstod min  første egen formverden . Prøv engang!
Når jeg maler abstrakt er det altid med udgangspunkt i realiteten.
Sp: Hvorfor tegner/maler du?
Anita: At tegne eller at male er som at begive sig på en rejse fuld af glæde, spænding og overraskelser, krydret med frustration når et billede ikke lykkedes. Med årene har jeg lært at udholde frustrationen for “dårlige” billeder er også en del af rejsen, måske den vigtigste, ihvertfald den mest lærerige. Rejsen er uendelig, jeg kan altid blive bedre, altid SE bedre, der kommer hele tiden nye veje, ja egentlig har jeg slet ingen tid til noget andet end at rejse/male. For et eller andet sted derude venter den perfekte streg eller farveverden. Jeg bliver  i dårligt humør, hvis jeg ikke maler, det er en lidenskab.
Sp: Hvad vil du udtrykke med dine billeder?
Anita: Tit og ofte maler jeg bare, følger formen og farverne. Jeg er spontan ,på  tysk siger man en “macher”, jeg gør bare. Mine billeder bliver bedst når jeg “går” med dem. Billederne er tit close up, næsten påtrængende i farvevalg og udsnit, måske vil jeg “tvinge” tilskueren til at SE skønheden som er lige omkring os. Jeg går tit helt til grænsen og også udover på papiret eller lærredet. Jeg håber, at tilskueren kan nyde, glædes eller blive udfordret med sine øjne i mit billedunivers.
Sp: Hvilket medium fortrækker du?
Anita: I øjeblikket er jeg fuldkommen fanget af aquarellfarver og deres muligheder. Jeg elsker farvernes renhed, elsker at man ikke helt kan styre processen, men at vandet nogle gange går
sin egen vej . Man siger at aquarellmaleriet er det mest ærlige maleri, for når farven er sat er mulighederne for at korrigere, meget få. Jeg arbejder også med akrylfarver som rummer uendelige muligheder til at eksperimentere. Jeg bruger ind imellem oliefarver og ofte er det bare blyanten jeg bruger. Jeg er ikke fastsat på een teknik, men alt efter hvad jeg vil male, vælger jeg et medium eller blander dem på livet løs.
Sp: Har du nogen forbilleder?
Anita:Jeg er en stor beundrer af Georgia O’ Keefee. Hendes blomsterbilleder er næsten erotiske, meget moderne for en kvinde i 1920 i Amerika. Desuden er hendes oliebillede ”Winter Road 1”stor stor kunst, at formå at male en streg så enkelt med så stor spænding ,det er  unikt.
Hele hendes liv var enestående.
Sp: Hvilket projekt har du for 2013?
Anita: Jeg er betaget af  Enda St. Vincent  Milloy’s digte, også en  fantastisk kvinde, den første kvinde der fik Pulitzer-prisen  for lyriske digte. Hendes sprog er meget billedligt, meget inspirerende, så jeg kredser om det  tema i øjeblikket. Mit billede “Hyacinth” er inspireret af hende.
Fra August 2013 til August 2014 afslutter jeg min skole M-Art,og det sker i samarbejde med  ZHK (Zürcher Hochschule für Künste), hvor jeg forhåbentlig kan bestå med de internationale anerkendte ECTS-point.